CELEX: 62016TN0148
Language: et
Date: 2016-04-11 00:00:00
Title: Kohtuasi T-148/16 P: 11. aprillil 2016 esitatud apellatsioonkaebus Avaliku Teenistuse Kohtu 5. veebruari 2016. aasta otsuse peale kohtuasjas F-56/15: Barnett ja Mogensen versus komisjon

30.5.2016   
            
            
               ET
            
            
               Euroopa Liidu Teataja
            
            
               C 191/42
            
         11. aprillil 2016 esitatud apellatsioonkaebus Avaliku Teenistuse Kohtu 5. veebruari 2016. aasta otsuse peale kohtuasjas F-56/15: Barnett ja Mogensen versus komisjon
   (Kohtuasi T-148/16 P)
   (2016/C 191/56)
   Kohtumenetluse keel: prantsuse
   
      Pooled
   
   
      Apellatsioonkaebuse esitajad: Adrian Barnett (Roskilde, Taani), Sven-Ole Mogensen (Hellerup, Taani) (esindajad: advokaadid S. Orlandi ja T. Martin)
   
      Teine menetluspool: Euroopa Komisjon
   
      Nõuded
   
   Hagejad paluvad Üldkohtul:
   tühistada
   
               —
            
            
               Avaliku Teenistuse Kohtu 5. veebruari 2016. aasta otsus kohtuasjas F-56/15: Barnett ja Mogensen vs. komisjon;
            
         teha uus otsus, millega
   
               —
            
            
               tühistatakse 2014. aasta juunikuu pensioniteatistes sisalduvad otsused, millega alates 1. jaanuarist 2014 vähendati hagejate pensionile kohaldatavat paranduskoefitsienti,
            
         
               —
            
            
               mõistetakse mõlema kohtuastme kohtukulud välja komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et Avaliku Teenistuse Kohus rikkus õigusnormi, kui ta tõlgendas Euroopa Liidu ametnike personalieeskirjade (edaspidi „personalieeskirjad”) selgeid ja täpseid sätteid lähtuvalt väidetavast „seadusandja tahtest” pensionide ja palkade ajakohastamise mehhanismi peatamise suhtes aastatel 2013 ja 2014. Seda tehes andis Avaliku Teenistuse Kohus TFP contra legem tõlgenduse personalieeskirjade artikli 65 lõikele 4 ja selle rakenduseeskirjadele, mis on ette nähtud personalieeskirjade XI lisas.
            
         
               2.
            
            
               Teine väide, et Avaliku Teenistuse Kohus rikkus õigusnormi, kuna personalieeskirjade XI lisas ette nähtud vahepealse ajakohastamise tingimused ei olnud täidetud ja komisjon kuritarvitas ajakohastamisel võimu. Täpsemalt, kui Avaliku Teenistuse Kohus oli vaidlustatud kohtuotsuses tuvastanud, et eelmine paranduskoefitsient oli nõukogu 17. detsembri 2013. aasta määruses (EL) nr 1416/2013, millega kohandatakse alates 1. juulist 2013 Euroopa Liidu ametnike ja muude teenistujate töötasude ja pensionide suhtes kohaldatavaid paranduskoefitsiente, ebaõigesti arvutatud, rikkus ta õigusnormi, asudes seisukohale, et võrdse kohtlemise põhimõte lubas ametisse nimetaval asutusel teha vahepealse ajakohastamise, eirates põhimõtet, et õigusi või muid sarnaseid eeliseid andvad õigusvastased haldusaktid tuleb tühistada.